**Martin Škrtel** (født 15. desember 1984) er en slovakisk fotballspiller som spiller for FK Hajskala Ráztočno. Han spiller også for Slovakias herrelandslag i fotball. Under EM-2016 var han også kaptein for landslaget.

Bakgrunn
--------

Škrtel ble født i Handlová i Slovakia.

Klubbfotball
------------

### Zenit St. Petersburg

Han debuterte for Zenit St. Petersburg i den russiske cupen den 31. juli 2004, mot FC Irtysh, etter å ha signert en kontrakt med Zenit St. Petersburg som gikk ut kalenderåret 2008.

Sesongen 2004 spilte Škrtel 7 seriekamper. Sesongen etter fikk han 18 kamper i serien, 15 av disse i startoppstillingen, noe som endte med 1 mål for slovaken. Sesongen 2006 fikk Škrtel 26 kamper og 1 mål, dette året startet han samtlige av seriekampene han spilte i. Hans siste sesong (2007) endte med 23 kamper, 1 seriemål og seriemesterskap for slovaken.

Škrtel har også spilt i alt 19 kamper med Zenit i UEFA-cupen i sesongene 2004/2005, 2005/2006 og 2007/2008.

Fra januar 2005 var Škrtel lagkamerat med Erik Hagen. 23. februar 2006 var Škrtel, sammen med Hagen, med på å slå Rosenborg ut av UEFA-cupen 2005/2006 med 4-1 sammenlagt.

Rykter i 2007 og 2008 sa at klubber som Valencia, Tottenham Hotspur, Everton og Newcastle alle var interessert i å signere den slovakiske landslagsspilleren, men Liverpool så ut til å være favoritten blant de interesserte. Han skal ha gjennomført en medisinsk test i Liverpool 7. januar 2008 med sikte på å signere for en overgangssum på £6.5 millioner i overgangsvinduet i januar 2008. Treneren i Zenit, Dick Advocaat, roste i denne perioden Škrtel og sa at «*Skrtels overgang er et stort tap for vår klubb siden Martin er en ung og talentfull spill som kan vokse profesjonelt*». Lagkamerat Erik Hagen roste også Škrtel og sa: «*Han er en utrolig lovende spiller. Han er veldig hodesterk, og har god fart.*».

### Liverpool

Den 11. januar 2008 ble det klart at Škrtel var blitt Liverpool-spiller, og at han hadde signert en kontrakt på 4,5 år. Škrtel ble signert for £6.5 millioner, noe som gjorde ham til den dyreste forsvarsspilleren noensinne kjøpt av Liverpool. Škrtel blir også den første slovaken som spiller for Merseyside-laget. Etter at overgangen var et faktum sa Rafael Benitez om Škrtel, «*Skrtel ligner mer på Carra enn på Daniel Agger som midtstopper. Han er god i lufta, aggressiv og kjapp*» Škrtel vil spille med trøye nr 37 for Liverpool, et trøyenummer som tidligere er brukt av Jari Litmanen og Zak Whitbread.

Škrtel debuterte i seriekampen på Anfield mot Aston Villa 21. januar 2008, som endte 2-2, og hans første kamp fra start kom i FA-cupkampen mot cup-askeladden Havant and Waterlooville 26. januar 2008. Hvor han ikke spilte opp mot sitt beste, men i ettertid var han meget god i samtlige kamper, og hadde Zlatan Ibrahimovic i sin hule hånd i bortemøte mot Inter.

Škrtel fortsatte å imponere våren 2008, og startet alle kampene i Premier League, og plasserte kollega [Daniel Agger] til reservebenken. Han fortsatte med flere sterke opptredener sammen med midtstopper-kollega Jamie Carragher mot flere topplag som Manchester United, Everton FC og Olympique Marseille

Den 5. oktober 2008 ble han skadet i Liverpools 3-2 seier borte over Manchester City på City of Manchester Stadium. Martin gikk i sjokk og måtte få oksygen av redningsmannskapene. Det ble senere fastlagt at han hadde en korsbåndskade. Han kom tilbake på fotballbanen i en kamp den 28. desember 2008, som innbytter i storseieren 5-1 over Newcastle United.

Landslagsfotball
----------------

I EM-kvalifiseringen for EM 2008, spilte Škrtel 8 av kampene, han skåret 3 mål, bl.a to ganger mot Kypros i både hjemme- og bortemøtet.

Han ble tatt ut i Slovakias EM-tropp til EM i Frankrike 2016.

Meritter
--------

**FC Previdza**

* Slovakisk juniormester 2001

**Zenit St. Petersburg**

* Russisk seriemester 2007.

Trivia
------

Martin kunne ha blitt en ishockeyspiller, men han valgte fotball, inspirert av sin fars karriere. Han har også spilt flere posisjoner på banen, både midtbane og angrep, før han valgte forsvarsspill da han var 16 år gammel.

Referanser
----------

1. ↑   Diario AS, oppført som Martin Skrtel, AS.com athlete ID skrtel/17298[Hentet fra Wikidata]
2. ↑   Argentine Soccer Database, oppført som MARTIN SKRTEL, BDFA player ID 49290[Hentet fra Wikidata]
3. ↑   ČSFD, ČSFD person-ID 282137[Hentet fra Wikidata]
4. 1 2 3  (en) Profile at Zenit official website Arkivert 13. august 2007 hos Wayback Machine.
5. ↑  (no) NRK: Hagens Zenit slo ut Rosenborg, presentert 23. februar 2006
6. ↑  (en) Sportinglife.com: REDS CLOSE IN ON SKRTEL DEAL, presentert 7. januar 2008
7. ↑  (en) Eatsleepsport: Russian regret at defender deal Arkivert 15. januar 2008 hos Wayback Machine. presentert 10. januar 2008
8. ↑  (no) Nettavisen: Liverpool-kjøp må kutte ut barnefeilene, presentert 11. januar 2008
9. 1 2  (no) Liverpool.no: Rafa glad for å ha Skrtel ombord[*død lenke*], presentert 11. januar 2008
10. ↑  (no) Liverpool.no: Skrtel bekymrer seg ikke over prislappen[*død lenke*], presentert 11. januar 2008
11. ↑  (no) Liverpool.no: Skrtel fryktet for karrieren Arkivert 16. oktober 2008 hos Wayback Machine. presentert 10. oktober 2008
12. ↑  (no) Liverpool.no: Newcastle - Liverpool 1-5 (1-2) Arkivert 31. desember 2008 hos Wayback Machine. presentert 28. desember 2008
13. ↑  (no) Nettavisen: EM-kval. gr. D Martin Skrtel - Slovakia[*død lenke*]
14. ↑  Her er alle EM-troppene

Eksterne lenker
---------------

* (en) Martin Škrtel – FIFA Rediger på Wikidata

* (en) Martin Škrtel – UEFA Rediger på Wikidata

* (en) Martin Škrtel – Transfermarkt Rediger på Wikidata

* (en) Martin Škrtel – national-football-teams.com Rediger på Wikidata

* (en) Martin Škrtel – WorldFootball.net Rediger på Wikidata

* (en) Martin Škrtel – Soccerbase.com Rediger på Wikidata

* (en) Martin Škrtel – FootballDatabase.eu Rediger på Wikidata

* (en) Martin Škrtel – Soccerway Rediger på Wikidata

* (en) Martin Škrtel – EU-Football.info Rediger på Wikidata

* (tr) Martin Škrtel – Mackolik.com Rediger på Wikidata
* Offisielt nettsted Rediger på Wikidata

* (en) Martin Škrtel – kategori av bilder, video eller lyd på Commons Rediger på Wikidata
* (en) Martin Škrtel – på LFChistory.net
* (en) Profile at Zenit official website
* (no) Profil ved Liverpool FC official website

| * v
* d
* r
Slovakias tropp – VM i fotball 2010 |
| --- |
| 
* 1 Mucha
* 2 Pekarík
* 3 Škrtel
* 4 Čech
* 5 Zabavník
* 6 Štrba
* 7 Weiss
* 8 Kozák
* 9 Šesták
* 10 Sapara
* 11 Vittek
* 12 Perniš
* 13 Hološko
* 14 Jakubko
* 15 Stoch
* 16 Ďurica
* 17 Hamšík (k)
* 18 Jendrišek
* 19 Kucka
* 20 Kopúnek
* 21 Saláta
* 22 Petráš
* 23 Kuciak
* Landslagstrener: Weiss

 | Flagget til Slovakia |

| * v
* d
* r
Slovakias tropp – EM i fotball 2016 |
| --- |
| 
* 1 Mucha
* 2 Pekarík
* 3 Škrtel (k)
* 4 Ďurica
* 5 Gyömbér
* 6 Greguš
* 7 Weiss
* 8 Duda
* 9 Šesták
* 10 Stoch
* 11 Nemec
* 12 Novota
* 13 Hrošovský
* 14 Škriniar
* 15 Hubočan
* 16 Saláta
* 17 Hamšík
* 18 Švento
* 19 Kucka
* 20 Mak
* 21 Ďuriš
* 22 Pečovský
* 23 Kozáčik
* Landslagstrener: Kozák

 | Flagget til Slovakia |